અમદાવાદ: ગુજરાતની રાજ્યસભાની ત્રણ બેઠક માટે આવતી કાલે થનારા મતદાન પૂર્વે આજે ભાજપ પ્રદેશ કાર્યાલય કમલમ્ ખાતે ધારાસભ્યોની એક બેઠક મળી રહી છે. ત્રણેય બેઠક કબજે કરવા માટેની રણનીતિ અને વ્યૂહરચનાને આખરી સ્વરૂપ પક્ષના રાષ્ટ્રીય અધ્યક્ષ અમિત શાહ આપશે. સાંજે અમિત શાહ ધારાસભ્યોને આવતી કાલે રાજ્યસભામાં કેવી રીતે મતદાન કરવું. કોણે ક્યા ઉમેદવારને તેનો પ્રથમ પ્રેફરન્સ આપવાથી લઈને કોના વોટ કોને ફાળ‍વશે. તે પ્રક્રિયા અંગેનો પાઠ ભણાવશે. આવતી કાલે ગુજરાતમાંથી રાજ્યસભામાં ચૂંટાઈને જનારા સાંસદોની યોજાયેલી ચૂંટણી રસાકસી ભરી બની છે. કારણ કે ત્રણ બેઠક છે અને ઉમેદવાર ચાર છે.